open-index/open-wikipedia-markdown huggingface dataset:
யாக்கோபு மெய்செனெய்மர்

**யாக்கோபு மெய்செனெய்மர்** *(Jakob Meisenheimer)* என்பவர் 14 சூன் 1876 – 2 டிசம்பர் 1934 வரையான காலத்தில் வாழ்ந்த ஒரு செருமானிய வேதியியலாளர் ஆவார். கரிம வேதியியல் துறைக்காக இவர் பல்வேறு கண்டுபிடிப்புகளை வழங்கியுள்ளார். குறிப்பாக மெய்செனெய்மர் அணைவுச் சேர்மங்கள் குழுவிற்கான கட்டமைப்பை முன்மொழிந்தது மிகப்பிரபலமான கொடையாகும். பெக்மான் மறுசீராக்கல் வினைக்கான வினைவழி முறையையும் இவரே முன்மொழிந்தார் . இறுதிக் காலத்தில் பிரிடின்-என்-ஆக்சைடு தயாரிப்பதற்கான தொகுப்பு முறையைக் கண்டறிந்து அறிவித்தார்.

## மேற்கோள்கள்

பகுப்பு:1876 பிறப்புகள்
பகுப்பு:1934 இறப்புகள்
பகுப்பு:செருமானிய வேதியியலாளர்கள்
ஆஃப்மேன் மார்சியசு மறுசீராக்கல் வினை

**ஆஃப்மேன்-மார்சியசு மறுசீராக்கல் வினை** (Hofmann–Martius rearrangement)  N-அல்கைலேற்ற அனிலினை அதற்குத் தொடர்புடைய ஆர்த்தோ மற்றும் / அல்லது பாரா அரைல்-அல்கைலேற்ற அனிலினாக மாற்றும் ஒரு கரிம வேதியியல் மறுசீராக்க வினையாகும். இந்த வினை நிகழ, வெப்பம், ஐதரோகுளோரிக் காடி போன்ற ஒரு அமில வினைவேகமாற்றி ஆகியவை தேவைப்படுகிறது.
: 400x400px|The Hofmann–Martius rearrangement
வினைவேகமாற்றியானது ஒரு உலோக ஆலைடாக இருக்கும் போது இந்த வினையானது **ரெய்லி-இக்கின்பாட்டம் மறுசீராக்க வினை **(Reilly–Hickinbottom rearrangement) எனவும் அழைக்கப்படுகிறது.

இந்த வினையானது அரைல் ஈதர்களில் சிறப்பாக நிகழ்கிறது. இதற்கு கருத்துரீதியாக ஒத்த இரண்டு வினைகளாவன: ஃப்ரீஸ்  மறுசீராக்க வினை மற்றும் பிசர்-எப் மறுசீராக்க வினை ஆகியவை ஆகும். இதன் வினை வழிமுறையானது, வினைபடுபொருள், பிரீடல்-கிராப்ட்சு அல்கைலேற்ற வினையில் நேர்மின்சுமை கொண்ட மிகுதியான கரிம அல்கைல் தொகுதியானது, அனிலின் வளையத்தை தாக்குவதை மையமாகக் கொண்டதாகும்.

ஆய்வறிக்கை ஒன்றில் இந்த மறுசீராக்க வினையானது 3-N(CH3)(C6H5)-2-ஆக்சின்டோலுக்குப் பயன்படுத்தப்பட்டுள்ளது:
: 400x400px|Hofmann–Martius rearrangement of 3-N-Aryl-2-oxindoles

## மேற்கோள்கள்


## மேலும் காண்க
* பிரீடல்-கிராப்ட்சு ஆல்கைலேற்றம்

பகுப்பு:மறுசீராக்கல் வினைகள்
பெராச் ஆறு

**பெராச் நதி** *( Berach River )* இந்தியாவின் மேற்கு பகுதியில் இருக்கும் இராசத்தான் மாநிலத்தில் உள்ள பனாசு நதியின் துணை நதியாகும். உதய்பூர் மாவட்டத்தில் உதய்பூர் நகருக்கு வடகிழக்கில் இந்நதி உற்பத்தியாகிறது. 157 கிலோமீட்டர் நீளம் கொண்ட இந்நதி சுமார்7502 சதுரகிலோமீட்டர் பரப்பளவுக்கு பாய்கிறது. வடகிழக்கிலிருந்து உதய்பூர் வழியாக சித்தோர்கர் மற்றும் பில்வாரா மாவட்டங்களில் பாய்ந்து பில்வாரா மாவட்டத்திலுள்ள பிகோடு கிராமத்திற்கு அருகே பனாசு நதியுடன் இணைகிறது. சித்தோர்கர் நகரின் கோட்டை நகரம் பெராச் நதியின் கரையில் அமைந்துள்ளது. அகர் நதி, வாக்லி நதி, வாகோன் நதி, காம்பிரி நதி, ஓரை நதி முதலிய நதிகள் பெராச் நதியின் துணை நதிகளாகும். இவை பெராச் நதியின் வலது புறத்தில் இணைகின்றன. உதய்பூர் நகரின் வழியாக பாயும் அயர் நதி பெராச் நதியை உதய் சாகர் நீர்த்தேக்கத்துடன் இணைக்கிறது. 
 
## துணை நதிகள்

பனாசு நதியின் தென்பகுதி துணை நதியான பெராச் நதி உதய்பூர் மாவட்ட மலைகளில் உற்பத்தியாகிறது . 
*அகர் நதி: பெராச் நதியின் வலது புறத்தில் இருக்கும் ஒரு கிளை நதியாகும். இது உதய்பூ மாவட்ட மலைகளில் உற்பத்தியாகி உதய்பூர் நகரத்தின் வழியாகப் பாய்ந்து பிச்சோலா என்ற பிரபலமான ஏரியை உருவாக்குகிறது..
*வாக்லி நதி: பெராச் நதியின் வலது புறத்தில் உள்ள கிளை நதியாகும். 
*வாகோன் நதி: பெராச் நதியின் வலது புறத்தில் உள்ள கிளை நதியாகும்
*காம்பிரி நதி: பெராச் நதியின் வலது புறத்தில் உள்ள கிளை நதியாகும்.
*ஓரை நதி: பெராச் நதியின் வலது புறத்தில் உள்ள கிளை நதியாகும்.

## மேற்கோள்கள்

பகுப்பு:இராஜஸ்தான் ஆறுகள்
அப்துல் ரஹ்மான் இப்னு இப்ராஹிம் சோரி

**அப்துல் ரஹ்மான் இப்னு இப்ராஹிம் சோரி**  () மேற்கு ஆப்பிரிக்க நாடான கினியாவில் உள்ள ஃபவுட்டா டிஜல்லான் என்ற பகுதியின் படைத்தலைவராக இருந்தவர். இவர் 1778 ஆம் ஆண்டு ஆங்கிலேயர்களால் சிறைபிடிக்கப்பட்டு அமெரிக்காவிற்கு அடிமையாக விற்கப்பட்டார்.

இவரை அடிமையாக வாங்கிய முதலாளி தாமஸ் ஃபாஸ்டர் இவரை ‘இளவரசர்’ என்று அழைத்து வந்தார். இதுவே பிற்காலத்தில் இவருக்கு புனைபெயராக மாறிவிட்டது.

40 வருடங்கள் அடிமையாக வாழ்க்கையை கழித்தார். 1828 ஆம் ஆண்டு, மொராக்கோ நாட்டு மன்னர் வேண்டுகோளின் படி அப்போதைய அமெரிக்க அதிபர் ஜான் குவின்சி ஆடம்ஸ் மற்றும் செயலாளர் ஹென்றி க்ளே உத்தரவால் விடுதலை செய்யபட்டார்.

## வாழ்க்கை
அப்துல் ரஹ்மான் இப்னு இப்ராஹிம் சோரி 1762 ஆம் ஆண்டு கினியாவில் உள்ள டிம்போ எனும் இடத்தில் பிறந்தார். இவரின் தந்தை இப்ராஹிம் சோரி, டிம்போவை தலைநகரமாக கொண்டு, ஃபுட்டா ஜல்லான் எனும் பகுதியை ஆண்டு வந்த இஸ்லாமியர்  ஆவார்.

அப்துல் ரஹ்மான் இப்னு இப்ராஹிம் சோரி இஸ்லாமிய அறிவியல் பயின்றவர். நான்கு ஆப்பிரிக்க மொழிகள் தெரிந்தவர். மேலும் அரேபிய, ஆங்கில மொழியையும் கற்றறிந்தவர்.

கல்வி பயின்றபின் தனது சொந்த ஊரான டிம்புக்து திரும்பியவர் 1781 ஆம்த ஆண்டு, தனது தந்தை இப்ராஹிம் சோரியின் இராணுவ படையில் சேர்ந்தார்.

தனது 26-ஆம் வயதில் படை தளபதியாக பொறுப்பேற்றுக்கொண்டார். 1788 ஆம் ஆண்டு, தந்தையின் ஆணைக்கு இணங்க பம்பாரா எனும் பகுதியை பாதுகாக்கவும் அங்கு பொருளாதாரத்தினை மேம்படுத்தவும் 2000 படை வீரர்களுடன் சென்றார்.

இந்த படையெடுப்பின்போது அப்துல் ரஹ்மான் சோரி சிறைபிடிக்கப்பட்டு ஆங்கிலேயரிடம் அடிமையாக விற்கப்பட்டார்.பிறகு அமெரிக்காவில் உள்ள நாட்சேஸ்- மிசிசிப்பியில், தாமஸ் ஃபாஸ்டர்க்கு சொந்தமான பருத்தி ஆலையில் 40 வருடங்கள் அடிமையாக பணியாற்றினார்.

தாமஸ் ஃபாஸ்டர் பருத்தி ஆலையில் மற்றொரு அடிமையாக பணிபுரிந்த 
இசபெல்லா என்பவரை 1794-ஆம் ஆண்டு திருமணம் செய்துகொண்டார். இத்தம்பதிகளுக்கு ஐந்து ஆண் குழந்தைகளும் நான்கு பெண் குழந்தைகளும் பிறந்தனர். அவர்கள் அனைவரும் அதே பருத்தி ஆலையில் அடிமைகளாகவே பணிபுரிந்து வந்தனர்.

அப்துல் ரஹ்மான் சோரியின் திறமையையும் ஆலையில் அவர் பணிபுரியும் திறனையும் கண்ட அவரது முதலாளி அவரை அந்த ஆலையின் தலைமை பொறுப்பினை கொடுத்தார். இதனை பயன்படுத்தி, அந்த பருத்தி ஆலையிலே சொந்தமாக சிறிய காய்கறி தோட்டத்தினை உருவாக்கினார். அதன் மூலம் கிடைக்கும் காய்கறிகளை அருகில் உள்ள உள்ளூர் சந்தையில் விற்று பணம் சேர்த்து வந்தார்.

## காலக்கோடு

## மேற்கோள்கள்

*
*

## வெளிப்புற இணைப்புகள்
* ''Prince Among Slaves'' Official Movie Site
* MuslimWiki Ibrahim Abd ar-Rahman
* IMDb ''Prince Among Slaves'' (2006)
* ''Prince Among Slaves'' | PBS
* Film Challenges Convention on Muslims, Africans, Slave-Era America
* Terry Alford page
* https://books.google.com.sg/books?id=yvJw1hHgSLMC&pg=PA57&lpg=PA57&dq=Thomas+Foster+1788&source=bl&ots=-S9_urlVEr&sig=RanopBCLZee7YukJSldBit3TfsA&hl=en&sa=X&ved=0ahUKEwj719_HyNnYAhUDEpQKHROfAX4Q6AEIPzAH#v=onepage&q=Thomas%20Foster%201788&f=false

பகுப்பு:1762 பிறப்புகள்
பகுப்பு:1829 இறப்புகள்
பகுப்பு:ஆபிரிக்க அமெரிக்கர்கள்
பகுப்பு:American slaves
பகுப்பு:American people of Guinean descent
பகுப்பு:African-American Muslims
பகுப்பு:Americo-Liberian people
பகுப்பு:American people of Fulbe descent
நிழற்படக்கோப்பு வடிவம்

**நிழற்படக்கோப்பு வடிவம்** (Image file formats) என்பது எண்ணிமப் படங்களை சேமிப்பதற்கும், பயன்படுத்தவும், மேலாண்மை செய்யவும் உறுதுணையாக விளங்கும் சீர்தரமுள்ள கோப்பு வடிவங்கள் ஆகும். இவற்றில் பல வகைகள்உள்ளன. தரஇயல்புகளை வைத்து, நான்கு வகைப்படுத்தலாம்.
#பரவுப்பட வடிவங்கள் (raster formats) -இணுபடங்களின்(bitmap) படவணுக்கள் அடங்கிய பின்னல்களைத், தொடர்ச்சியான கோடுகளாக சேமிக்கும் ஒரு முறை ஆகும்.  இவற்றிற்கு பல எடுத்துக்காட்டு நிழற்பட வடிவங்களைக் கூறலாம். (எ-கா) Gerber format (RS-274X)  
#திசையன் வடிவங்கள் (Vector formats) - CGM, SVG, CDR, AI (Adobe Illustrator Artwork), ODG, XPS (XML Paper Specification) 
#கூட்டு வடிவங்கள் (raster+Vector+தரவு) - EPS (Encapsulated PostScript),  PDF, PostScript, PICT, SWF, XAML 
#தூண்டு வடிவங்கள் (Stereo formats) - .mpo, .pns, .jps

## மேற்கோள்கள்

## இதனையும் காணவும்
*கோப்பு வடிவம்
*எண்ணிமக்கலன் வடிவம்
*ஆவணக்கோப்பு வடிவம்
*நிகழ்படக்கோப்பு வடிவம்
*ஒலிக்கோப்பு வடிவம்
*தரவு மாற்றுதல்

பகுப்பு:கோப்பு வடிவங்கள்
அகர் நதி

**அகர் நதி** *( Ahar River )* இந்தியாவின் இராசத்தான் மாநிலத்தில் பாயும் பெராச் ஆற்றின் துணை ஆறாகும். பெராச் நதி பனாசு நதியின் துணை ஆறாகவும், பனாசு நதி சம்பல் ஆற்றின் துணை ஆறாகவும், சம்பல் ஆறு யமுனை ஆற்றின் துணை ஆறாகவும், யமுனை நதி கங்கை ஆற்றின் துணை ஆறாகவும் உள்ளன என்பது குறிப்பிடத் தக்கதாகும். 

பெரிய வடிகால் அமைப்பைக் கொண்ட அகர் நதி உதய்பூர் நகரத்தின் வழியாக ஓடுகிறது. உதய்பூர் மாவட்டத்தின் புகழ்பெற்ற ஏரியான பிகோலா ஏரியும், பதேக் சாகர் ஏரியும் அகர் ஆற்றில்  கலக்கின்றன.  வரலாற்று முக்கியத்துவம் வாய்ந்த இந்த நதி இப்போது உதய்பூர் நகரின் கழிவுநீர் மற்றும் கழிவுப்பொருட்களை கொண்டு செல்லும் கால்வாயாக ஓடுகிறது. 
அகர் ஆறு கி.மு.3000 கி.மு.1500 வரையான காலத்தைச் சேர்ந்த தொல்பொருள் தளமாகவும் அகர்-பனாசு நாகரிகத்தை வெளிப்படுத்தும் ஓர் அடையாளச் சின்னமாகவும் கருதப்படுகிறது .
  
## மேற்கோள்கள்

## வெளியிணைப்புகள்
* Pre-Historic Era of Ayad 

பகுப்பு:இராஜஸ்தான் ஆறுகள்
பகுப்பு:உதய்ப்பூர் மாவட்டம்
பகுப்பு:இராசத்தான் தொல்லியற்களங்கள்
மின்கலம் மின்னூட்டல்

**மின்கலம் மின்னூட்டல்** என்பது ஒரு பேட்டரி சார்ஜர், அல்லது ரீசார்ஜர்( Battery charger ),  என்பது மின் ஆற்றல் ஒரு மின் கலத்தில் அல்லது ரிச்சார்ஜபிள் பேட்டரி மூலம் மின்சக்தி மின்சாரத்தை சேகாிப்பது அல்லது உள்செலுத்துவதன் மூலம் பயன்படுத்தப்படுகிறது.
thumb|மின்னூட்டல்

***சார்ஜ் நெறிமுறை*** (எவ்வளவு நேரம் மின்னழுத்தம் அல்லது மின்னோட்டம், மற்றும் சார்ஜ் செய்யும் போது என்ன செய்ய வேண்டும் என்பதைப் பொறுத்து,  பேட்டரி அளவு மற்றும் வகை சார்ந்துள்ளது). பேட்டரி வகைகளைப் பொறுத்து, சில பேட்டரி வகைகளில் அதிக அளவு சகிப்புத்தன்மையைக் கொண்டுள்ளன  மற்றும் நிலையான வோல்டேஜ் ஆதாரத்திற்கோ அல்லது தொடர்ச்சியான தற்போதைய மூலத்திற்கோ இணைப்பு மூலம் ரீசார்ஜ் செய்யலாம். சார்ஜிங் சுழற்சியின் முடிவில் கைமுறையாக மின்சாரத்தை துண்டிக்கப்பட்டிருக்க வேண்டும், சில பேட்டரி வகைகள் கண்டிப்பாக கைமுறையாக துண்டிக்கப்பட்டிருக்க வேண்டும், அல்லது ஒரு சில நேரத்தில் தரமில்லா பேட்டரி வகைகள் சேதமடைகின்றன (குறைக்கப்பட்ட திறன், குறைந்த வாழ்நாள்) அல்லது சூடுபடுத்துவது அல்லது சார்ஜர் வெப்பநிலை அதிகாிக்கும் பொழுது வெடிக்கும். தரமான மின் கலன் அல்லது மின்னழுத்த உணர்திறன் சுற்றுகள் உள்ள மின் கலம்,  ஒரு நுண்செயலி மின்சாரத்தை கட்டுப்படுத்தி தானகவே மின்னழுத்தத்தை பாதுகாப்பாக நிர்ணயிக்கும். 

**மின்கலம் மின்னூட்டல்** (பேட்டரி சார்ஜர்களின்) **வகைகள்**

எளிய மின்னூட்டல்

விரைவு மின்னூட்டல்

தூண்டுதல் மின்னூட்டல்

நுண்ணறிவு மின்னூட்டல்

இயக்கம் இயங்கும் மின்னூட்டல்

துடிப்பு மின்னூட்டல்

USB அடிப்படையிலான மின்னூட்டல்

பகுப்பு:மின்னியல்
கதிர் செறிவு அளவி

**கதிர் செறிவு அளவி** (*Actinometers*) என்ற கருவி மின்காந்தக் கதிர்வீச்சின் வெப்பப்படுத்தும் திறனை அறியப் பயன்படுகிறது. வானிலையியலில் சூரிய ஒளிவீச்சை அளக்க கதிரவ அனல்மானி,  சூரியக்கதிர்வீச்சு செறிவுஅளவி (Pyranometer) மற்றும் இருபக்கக் கதிர்வீச்சு அளவி (Net radiometer) எனப் பல கதிர் செறிவு அளவிகள் பயன்படுத்தப்படுகின்றன.

கதிர் செறிவு அளவி என்பது ஒரு நொடிக்கு உள்ளே நுழையும் ஒளியணுக்களின் எண்ணிக்கையை அளக்க உதவும் ஒரு இயற்பியல் அல்லது வேதியியல் கருவியாகும்.  இக் கருவி கட்புலனாகும் நிறமாலை மற்றும் புற ஊதாக் கதிர் நிறமாலை ஆகியவற்றின் கதிர் செறிவை அளக்க பயன்படுகிறது.

எடுத்துக்காட்டாக, இரும்பு (III) ஆக்சலேட் கரைசல், வேதியியல் கதிர் செறிவு அளவியை உருவாக்கப் பயன்படுகிறது. வெப்பக் கதிர் அளவி, வெப்பமின்னடுக்கு மற்றும் ஒளி இருவாய் (photodiode) ஆகியவை இயற்பியல் கதிர் செறிவு அளவியை உருவாக்கப் பயன்படுகிறது. இவை கொடுக்கும் அளவுகள் ஒளியணுக்களின் எண்ணிக்கையை ஒப்பிட உதவுகிறது.

## வரலாறு
1825 ல் கதிர் செறிவு அளவியை  சான் எர்ழ்செல் வடிவமைத்தார்.  *ஆக்டினோமீட்டர்* (Actinometer) என்ற பெயரை இவரே தேர்ந்தெடுத்தார்.

கதிர் செறிவு வரைபடம் என்பது புகைப்படத் துறையில் தேவைப்படும் ஒளியின் அளவை கதிர் செறிவின் திறனைக் கொண்டு அளக்க உதவுகிறது.

## வேதியியல் கதிர் செறிவு அளவி

வேதியியல் கதிர் செறிவியல் வேதி வினையின் மூலம் கதிர்வீச்சுப் பாயத்தை அளக்கிறது. குவாண்ட்டம் பலனுடன் (quantum yield) கூடிய வேதிப் பொருள் பயன்படுத்தப்படுகிறது.

### கதிர் செறிவு அளவியை தேர்ந்தெடுத்தல்

இரும்பு (III) ஆக்சலேட் கரைசல், பொதுவாக கதிர் செறிவு அளவியில் பயன்படுத்தப்படுகிறது. (254 nm முதல் 500 nm வரை) இடைப்பட்ட அலைநீளங்களுக்கு இக்கரைசல் பயன்படுகிறது. மலக்கைற்றுப்பச்சை (malachite green) லுயுகோசயனைடுகள் (leucocyanides) ஆகிய கரைசல்களும் கதிர் செறிவு அளவியில் பயன்படுத்தப்படுகிறது. பியூடிரோஃபீனோன் மற்றும் பைபர்லீன் (piperylene) ஆகிய கரிமச் சேர்மங்கள் கதிர் செறிவு அளவியில் பயன்படுத்தப்படுகிறது. 

### கட்புலனாகும் நிறமாலையை அளக்கும் வேதியியல் கதிர் செறிவு அளவி

மீசோ-டைபீனைல்கெலியாதெரேன் (Meso-diphenylhelianthrene) என்ற கட்புலனாகும் நிறமாலையை (400–700&nbsp;nm) அளக்கும் வேதியியல் கதிர் செறிவு அளவியில் பயன்படுத்தப்படுகிறது.

## மேற்கோள்கள்

## மேலும் பார்க்க

*கதிர் செறிவு வரைபடம்

பகுப்பு:அளவிடும் கருவிகள்
பகுப்பு:ஒளிப்படக்கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மொம்பாசா

**மொம்பாசா** (*Mombasa*) கென்யாவின் கரையோர நகரம் ஆகும். இது தலைநகர் நைரோபிக்கு அடுத்ததாக நாட்டின் இரண்டாவது பெரிய நகரம் ஆகும். இந்நகரத்தின் அண்ணளவான மக்கள் தொகை 1.2&nbsp;மில்லியன் (2016) ஆகும். மொம்பாசா நகரம் மொம்பாசா மாவட்டத்தின் ஒரு தொகுதியாக நிருவகிக்கப்படுகிறது. சுவாகிலி மொழி பெரும்பாலான மக்களால் பேசப்படுகிறது.    

மொம்பாசா நகரம் மிகபெரிய துறைமுகத்தையும் பன்னாட்டு வானூர்தி நிலையத்தையும் கொண்டுள்ளது. இது ஒரு சிறந்த சுற்றுலா தலமும், வரலாற்று ரீதியாக புகழ் பெற்ற வணிக மையமாகவும் திகழ்கிறது. இதனால் முன்னர் பல நாடுகள் இதனை தமது கட்டுப்பாட்டுக்குள் வைத்திருந்தனர்.

## மேற்கோள்கள்

பகுப்பு:கென்யா
பகுப்பு:பண்டைய நகரங்கள்
கால்சியம் பிரக்டோபோரேட்டு

**கால்சியம் பிரக்டோபோரேட்டு** *(Calcium fructoborate)* என்பது Ca[(C6H10O6)2B]2∙4H2O கட்டமைப்பு வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தில் போரான், கால்சியம், பிரக்டோசு ஒற்றைச் சர்க்கரை ஆகியன கலந்துள்ளன . 
சில தாவரங்களில் கால்சியம் பிரக்டோபோரேட்டு இயற்கையாகவே காணப்படுகிறது. ஓர் உணவுக் குறைநிரப்பியாக இச்சேர்மம் பேரளவில் தயாரிக்கப்பட்டு சந்தைப்படுத்தப்படுகிறது .

## மேற்கோள்கள்

பகுப்பு:கால்சியம் சேர்மங்கள்
தமிழ்நாடு சலவைத்தொழிலாளர்கள் கட்சி

**தமிழ்நாடு சலவைத்தொழிலாளர்கள் கட்சி** (Tamil Nadu Salavaithozlilalars Party)
தமிழ்நாட்டின் அரசியல் கட்சிகளில்  ஒன்றாகும்.
இந்தக் கட்சி சலவை தொழில் புரியும் மக்களுக்கு அரசாங்கத்தில் கிடைக்க தவறும் சலுகைகளை பெற்று தரவே செயல்படுகிறது, ஒதுக்கப்பட்ட சலவைத்தொழிலாளர்களின் ஆதரவை பெற்று உள்ள ஒரு கட்சியாகவும் உள்ளது.

## மேற்கோள்கள்


பகுப்பு:இந்திய அரசியல் கட்சிகள்
சந்திராவரம் பௌத்தத் தலம்

**சந்திராவரம் பௌத்தத் தலம்** (**Chandavaram Buddhist site**) இந்திய மாநிலமான ஆந்திரப் பிரதேசத்தின், பிரகாசம் மாவட்டத்தில் சந்திராவரம் கிராமத்தில்  உள்ளது. இப்பௌத்தத் தலம் கிமு இரண்டாம் நூற்றாண்டில் நிறுவப்பட்டதாகும். குண்டலகம்மா ஆற்றின் கரையில், தோனகொண்டா இரயில் நிலையத்திலிருந்து பத்து கிலோ மீட்டர் தொலைவில் சந்திராவரம் பௌத்தத் தொல்லியல் களம் உள்ளது.

கிமு இரண்டாம் நூற்றாண்டில் தென்னிந்தியாவின் மையப்பகுதிகளை சாதவாகனர்கள் ஆட்சி செய்த காலத்தில் நிறுவப்பட்ட சந்திராவரம்  பௌத்த தொல்லியல் களத்தை, முனைவர். வெலூரி வெங்கட கிருஷ்ண சாஸ்திரி என்பவர் 1964ல் கண்டுபிடித்தார்.

## கட்டுமான அமைப்பு
சந்திராவரம் பௌத்த தொல்லியல் களத்தில், மலைக்குன்றின் உச்சியில் இரண்டு நிலைகளுடன் கூடிய தூபிகளுடன் செங்கல் மற்றும் சுண்ணாம்பால் கட்டப்பட்டுள்ளது. பௌத்தப் பிரிவான ஈனயானம் பௌத்த கட்டிடக் கலை நயத்தில் வடிக்கப்பட்ட மகாதூபி 120 அடி சுற்றளவும், 30 அடி உயரமும் கொண்டுள்ளது.  மகாதூபியில் தர்மச்சக்கரம் பொறிக்கப்பட்டுள்ளது. மேலும் சந்திராவரம் பௌத்த தொல்லியல் களம், பல பௌத்த விகாரைகளும், பிராமி எழுத்துக் கல்வெட்டுகளும் கொண்டுள்ளது.

மகாதூபியில், 1.6 மீட்டர் உயரமும், 60 செண்டி மீட்டர் அகலம் கொண்ட சைத்தியமும் உள்ளது.

மகாதூபி சுண்ணாம்புக் கல்லால் கட்டப்பட்டுள்ளது. அதில் புத்தரின் பாதங்கள், போதி மரம், புத்த ஜாதக கதைகள் முதலியன பொறிக்கப்பட்டுள்ளது. 1964 முதல்  நான்கு முறை இவ்விடத்தை அகழ்வாராய்ச்சி மேற்கொள்ளப்பட்டது.  போது கீழ் கண்டவைகள் கண்டெடுக்கப்பட்டது.

## அமைவிடம்

## மேற்கோள்கள்

பகுப்பு:பௌத்த கட்டிடங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பிரகாசம் மாவட்டம்
பகுப்பு:ஆந்திர ஊர்களும் நகரங்களும்
பகுப்பு:பண்டைய இந்திய நகரங்கள்
ரோகில்லாக்கள்

**ரோகில்லாக்கள்** அல்லது **ரோகில்லா பதான்கள்**  (**Rohilla Pathans** (, , ), அல்லது **ரோகில்லா ஆப்கானியர்கள்** (**Rohilla Afghan**),  இந்தியாவில் வாழும் உருது மொழி பேசும் ஆப்கானிய  பஷ்தூன் மக்கள் ஆவர். இம்மக்கள் இந்தியாவின் உத்தரப் பிரதேசம் மாநிலத்தின் ரோகில்கண்ட் பிரதேசத்தின் பரேலி மாவட்டம், ஷாஜகான்பூர் மாவட்டம், இராமப்பூர் மாவட்டங்களில் அதிகமாக வாழ்கின்றனர். இம்மக்கள் பஷ்தூ, உருது, இந்தி மொழிகள் பேசுகின்றனர்.

## வரலாறு

ஆப்கானித்தான் நாட்டு பஷ்தூன் மக்களின் வழித்தோன்றல்களே, இந்தியாவின் ரோகில்லாக்கள் ஆவார்.முகலாயப் பேரரசின் வீழ்ச்சியின் போது, உத்தரப் பிரதேச மாநிலத்தின் கோரக்பூர், அவத் மற்றும் ரோகில்கண்ட் பகுதிகளில்  ஆப்கானிய ரோகில்லா இன மக்கள் குடியேறி கூடுதலாக வாழ்கின்றனர்.

1947 இந்தியப் பிரிவினையின் போது இந்திய ரோகில்லா இன மக்கள், பாகிஸ்தான் நாட்டின் சிந்து மாகாணத்தின் கராச்சி நகரத்தில் குடியேறினர்.

### மூன்றாம் பானிபட் போரில் ரோகில்லாக்கள்
மராத்தியப் பேரரசுக்கும், ஆப்கானித்தானின் துராணிப் பேரரசுக்கும் இடையே கிபி 1761ல் பானிபட்டில் நடைபெற்ற மூன்றாம் பானிபட் போரில் 40,000 ரோகில்லா படைகள்,  ஆப்கானிய துராணிப் படைகளுடன் இணைந்து மராத்தியப் படைகளுக்கு எதிராக போரிட்டனர். போரில் மராத்தியர்கள் தோல்வியடைந்ததால், இந்தியாவில் ரோகில்லா இன மக்களின் அரசியல் செல்வாக்கு கூடியது. 
 
### ராம்பூர் இராச்சியத்தை நிறுவுதல்
 
 
இந்தியாவில் கம்பெனி ஆட்சியினர், ரோக்கில்லாக்கள் ஆண்ட ராம்பூர் இராச்சியத்தை மட்டும்  விட்டு விட்டு, ரோகில்கண்ட் பகுதியின் மற்ற அனைத்து இந்திய மன்னராட்சிப் பகுதிகளை, பிரித்தானிய இந்திய அரசில் இணைத்துக் கொண்டனர்.

### சிப்பாய்க் கிளர்ச்சி, 1857

சிப்பாய்க் கிளர்ச்சி, 1857ன்  போது, கான் பகதூர் கான் தலைமையில் ஆப்கானிய ரோகில்லா பஷ்தூன் படைவீரர்கள், கிழக்கிந்திய கம்பெனிப் படைகளுக்கு எதிராக போராடினர்கள். சிப்பாய் கிளர்ச்சி தோல்வியில் முடிந்தால், பல ரோகில்லா படைவீரர்கள், சுரினாம், குயானா போன்ற இந்தோ-கரிபியன் தீவுகளுக்கு நாடு கடததப்பட்டனர்.

## 1857 -1947களுக்கு இடையில் ரோகில்லாக்கள்
தற்காலத்தில் ரோகில்லா மக்கள்,  வட இந்தியாவில் பல பிரதேசங்களில் பரவி வாழ்கின்றனர். குறிப்பாக  உத்திரப் பிரதேச பதான்கள்,  பிகார் பதான்கள், பஞ்சாப் பதான்கள், ராஜஸ்தன் பதான்கள், குஜராத் பதான்கள், கராச்சி பதான்கள் எனப் பல பிரிவினர்களாக பரவி வாழ்கின்றனர்.
## இதனையும் காண்க
* ரோகில்கண்ட்

## மேற்கோள்கள்

## மேலும் படிக்க
* *Gulistán-I Rahmat* of Nawáb Mustajáb Khán.
* *Hastings and the Rohilla War* by John Strachey. Author(s) of Review: Sidney James Owen *The English Historical Review*, Vol. 8, No. 30 (Apr., 1893), pp.&nbsp;373–380

## வெளி இணைப்புகள்
*  Rohilla Pashtun

பகுப்பு:இந்திய இனக்குழுக்கள்
பகுப்பு:இந்திய முஸ்லிம்கள்
தேவதகா

**தேவதகா** (**Devdaha** (**Dev Daha**, **Devadaha**) நேபாள நாட்டின் லும்பினி மாநிலம், ரூபந்தேஹி மாவட்டத்தில் உள்ள நகராட்சியாகும். இந்நகராட்சி பூத்வல் நகரத்திற்கு கிழக்கிலும், நவல்பராசியை எல்லையாகவும் கொண்டுள்ளது.

இந்நகரம் கௌத புத்தரின் தாயான மாயா மற்றும் சிற்றன்னையான மகாபிரஜாபதி கௌதமியின் பிறந்த இடமாகும் என பௌத்த சாத்திரங்கள் கூறுகிறது. 

## வரலாறு
கோலியர்களின் நகரமான தேவதகா நகரத்திற்கு கௌதம புத்தர்  வரும் போது, பிக்குகளுக்கு பல தலைப்புகள் குறித்து உபதேசம் செய்துள்ளார்.  தேவதகா நகரம், கௌதம புத்தரின் தாயும், சிற்றனையான மாயா மற்றும் மகாபிரஜாபதி கௌதமியின் பிறந்த ஊராகும்.

## தேவதகா பூங்கா
கபிலவஸ்துவிலிருந்து, மகப்பேறுக்காக மாயா தான் பிறந்த ஊரான தேவதகா நகரத்திற்கு செல்லும் வழியில், லும்பினித் தோட்டத்தில் கௌதம புத்தரை ஈன்றார். கௌதம புத்தர் பிறந்த ஏழாம் நாளில் மாயா, தேவதகா நகரத்தில் இறந்தார். இதனால் கௌதம புத்தரை, அவரது சிற்றன்னை மகாபிரஜாபதி கௌதமி வளர்த்தார். கௌதம புத்தர் தனது இளமைக் காலத்தில் அடிக்கடி தேவதகா நகரத்திற்குச் சென்று வருவார். புத்தர் ஞானம் பெற்று முதன் முறையாக தேவதகா நகரத்திற்கு வருகை தந்த போது  நகர மக்களால் பெரிய அளவில் வரவேற்பு வழங்கப்பட்டது. 

தேவதகா நகரத்தின் கிழக்கு நுழைவு வாயிலில் பெரும் பூங்காவும், பௌத்த விகாரையும் உள்ளது. இங்குள்ள விகாரையில் 7 அடி உயர புத்தர் சிலையும், தங்கத்தால் மெருகூட்டபப்ட்ட சாரிபுத்திரரின் சிலையும் நிறுவப்பட்டுள்ளது.   

## இதனையும் காண்க
* நேபாள நகரங்கள்
* பௌத்த யாத்திரைத் தலங்கள்

## மேற்கோள்கள்

## வெளி இணைப்புகள்
* Website of Devdaha municipality
* Entry on ''Devdaha'' in the Pali Dictionary of Proper Names

பகுப்பு:பௌத்த யாத்திரைத் தலங்கள்
பகுப்பு:நேபாள நகரங்கள்
பகுப்பு:லும்பினி மாநிலம்
பகுப்பு:ரூபந்தேகி மாவட்டம்
கிரௌன் கண்ணாடி

**கிரௌன் கண்ணாடி** (*Crown glass*) என்பது ஒரு ஒளியியல் கண்ணாடி. இது வில்லைகள் மற்றும் ஒளியியல் கருவிகள் செய்யப் பயன்படுகிறது. இதன் ஒளிவிலகல் எண் (≈1.52) மற்றும் நிறப்பிரிகைத் திறன் குறைவாகவே உள்ளது. (இதன் அபி எண் 60 என்ற அளவில் உள்ளது).

கிரௌன் கண்ணாடி என்பது சுண்ணாம்பு-காரப்பொருள் சிலிகேட்டால் ஆனது. இதில் 10% பொட்டாசியம் ஆக்சைடும் உள்ளது. குறிப்பிட்ட வேதிப்பொருளால் ஆன கண்ணாடி, கிரௌன் கண்ணாடி என அழைக்கப்பட்டாலும், அதைப் போன்றே பண்புகள் கொண்ட கண்ணாடிகளும் கிரௌன் கண்ணாடி என அழைக்கப்படுகிறது. பொதுவாக அவற்றின் அபி எண் 50 முதல் 85 வரை இருக்கும்.  எடுத்துக்காட்டாக, போரோசிலிக்கேட் கண்ணாடி இவ்வகையைச் சேர்ந்தது.

போரோசிலிக்கேட்டுகள் துல்லியத்தன்மை வாய்ந்த வில்லைகளை உருவாக்கப் பயன்படுகிறது. போரோசிலிக்கேட்டுகள் 10% அளவில் போரான் ஆக்சைடைக் கொண்டுள்ளது. இவை சிறந்த ஒளியியல் மற்றும் இயற்பியல் பண்புகளைக் கொண்டுள்ளது. இவை வேதியியல் காரணங்கள் மற்றும் சுற்றுச்சூழல் மாசுபாடுகளால் பாதிப்படைவதில்லை. பாஸ்பரஸ் பென்டாக்சைடு, துத்தநாக ஆக்சைடு, பேரியம் ஆக்சைடு மற்றும் லாந்தனம் ஆக்சைடு ஆகிய வேதிப் பொருளாலும் கிரௌன் கண்ணாடி உருவாக்கப்படுகிறது.

கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து  நிறப்பிறழ்ச்சி இல்லா வில்லையாகச் உருவாக்கப்படுகிறது. ஒரே குவியத் தூரம் கொண்ட தனியாகப் பயன்படுத்தப்படும் வில்லைகளைவிட, இவை நிறப்பிரிகையை ஒன்றுக்கொன்று சரிசெய்கின்றன மற்றும் அதன் நிறப்பிறழ்ச்சி (chromatic aberration) குறைக்கப்படுகிறது.

## மேற்கோள்கள்


## வெளியிணைப்புகள்
* Crown glass article
*Applied photographic optics Book
*Book- The properties of optical glass
*  Handbook of Ceramics, Glasses, and Diamonds
* Optical glass construction
* Video of blowing crown glass by Corning Museum of Glass

பகுப்பு:ஒளியியல் பொருட்கள்
பகுப்பு:ஒளியியல் தொடர்பான குறுங்கட்டுரைகள்
பகுப்பு:ஒளிப்படக்கருவி உபகரணங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சைக்ளோபார்பிடால்

**சைக்ளோபார்பிடால்**, என அழைக்கப்படும் **வளையபார்பிடால்** அல்லது சைக்ளோபார்பிடோன் அல்லது **வளையபார்பிடோன்**, என்னும் மருந்து பார்பியூடரேட் வழித்தோன்றல்  வகையைச் சேர்ந்ததாகும். இது டையஸிபம் என்ற  வர்த்தகச் சின்னத்தின் ரெலாடோர்ம் **Reladorm என்ற பெயரில்** (100 மிகி cyclobarbital + 10 மிகி டையஸிபம்)  திட்ட மருந்தளவு சேர்மானத்துடன் சிகிச்சைக்குரிய மருந்தாகப் பயன்படுத்தப்படுகிறது. இது ரஷ்யாவுவில் தூக்கமின்மை , நோயை குணப்படுத்தப் பயன்படுத்தப்படுகிறது. முதன்மையாக கிடைக்கும் நிலையான-நேரத்திற்குப்.

## குறிப்புகள்

பகுப்பு:தூக்க மருந்துகள்
பகுப்பு:வளைய எக்சீன்கள்
அங்கீகாரம்பெற்ற ஆஸ்திரேலியப் பெயர்

அங்கீகாரம்பெற்ற ஆஸ்திரேலியப் பெயர் என்பது ஒப்புதல் பெற்ற **ஆஸ்திரேலிய பெயர்** எனவும் அழைக்கப்படுகிறது. இது பரம்பரவியலினால் குறிக்கப்படும் ஒரு பொதுவான ஆஸ்திரேலிய மருந்துப் பெயர் ஆகும். இது TGA என்ற அமைப்பு நிர்ணயித்தபடி ஆஸ்திரேலியாவில் பயன்படுத்தப்படுகிறது. 2016ன் பிற்பகுதியில், TGA அமைப்பானது INN அடிப்படையில் பல மருந்துகளின் பெயர்களை மாற்றம் செய்தது. அஸ்பராகினேஸ் (asparaginase)போன்றவற்றில் சிலவற்றுக்கு தொடர்புடைய INN மற்றும் பொதுவான  USAN பெயர் கிடைக்கவி்லை.

## மேலும் பார்க்க
* சர்வதேச உடைமை உரிமையற்ற பெயர்
* பிரித்தானிய ஒப்புதல் பெயர்
* அமெரிக்கா நிறைவேற்றிய பெயர்
* ஜப்பானிய ஏற்றுக்கொண்ட பெயர்

## குறிப்பு பட்டியல்

பகுப்பு:சொற்பொருளியல்
தேசிய நெடுஞ்சாலை 11எ (இந்தியா)

**தேசியநெடுஞ்சாலை 11எ** (*National Highway 11A*) இராசத்தான் மாநிலத்தில் உள்ள ஒரு நெடுஞ்சாலை ஆகும். இந்த தேசியநெடுஞ்சாலை  நீளமுடையது. இது மனோகர்பூரையும் கோதும்யையும் இணைக்கின்றது.

## மேற்கோள்கள்

பகுப்பு:இந்திய தேசிய நெடுஞ்சாலைகள்
மீகோப்பு

**மீகோப்பு** (Metafile) என்பது பலவகைத் தரவுகளைத் தேக்கி வைக்கும், கோப்பு வடிவத்தின், மரபுப்பண்புச் சொல்லைக் குறிக்கிறது. இது பொதுவாக நிழற்படக்கோப்பு வடிவங்களைக் உள்ளடக்கியுள்ளது. இத்தகைய வரைகலைக் கோப்புகள், பரவுப்பட வரைகலை, திசையன் வரைகலை , குறிப்பிட்ட எழுத்துருத் தரவு (Typeface data) என்பனவற்றைக் கொண்டு இருக்கின்றன. இந்த கோப்புகளின் பொதுவான பயன்பாடு யாதெனில், ஒரு இயக்குதளத்தின்  கணிய வரைகலைக்கு ஆதரவாக செயல்படுதலே ஆகும். எடுத்துக்காட்டாக, மைக்ரோசாப்ட் விண்டோசு இயக்குதளம், அதனின் வின்டோசின் மீக்கோப்பினையும், மாக் இயக்குதளம், பி.டி.எவ் வடிவத்தையும் பயன்படுத்துகிறது.

## சில எடுத்துக்காட்டுகள்
*(PICT) மக்கின்டொஷ் PICT resource, superseded by PDF in Mac OS X
*(WMF) வின்டோசின் மீகோப்பு = (EMF) Enhanced மீகோப்பு
*(EPS)  Encapsulated PostScript
*(CGM) கணினி வரைகலை மீகோப்பு
*(PDF) மின்னூல்
*(CDR) கோரல்டிரா
*(SVG) விரியகத் திசையன் வரைகலை
*(WPG) Word Perfect வரைகலைக் கோப்பு
*(RTF) நிறை உரை வடிவ கோப்பு

## மேற்கோள்கள்

## இவற்றையும் காணவும்
* எண்ணிமக்கலன் வடிவம்
* என்.ரி.எப்.எசு#மெடாஃபைல்ஸ்

பகுப்பு:கோப்பு வடிவங்கள்
ருத்தேனியம் பெண்டாகார்பனைல்

**ருத்தேனியம் பெண்டாகார்பனைல்** *(Ruthenium pentacarbonyl)* என்பது  Ru(CO)5 என்ற மூலக்கூற்று வாய்ப்பாடு கொண்ட ஒரு கரிமருத்தேனியம் சேர்மமாகும். நிறமற்ற நீர்மமான இச்சேர்மம் ஒளியால் துண்டப்படுகிறது. அறை வெப்பநிலையில் உள்ளபோதே கார்பனைல் நீக்கம் அடைந்து விடுகிறது. உலோக கார்பனைல் அணைவுச் சேர்மங்கள் தயாரிப்பில் ஓர் இடைநிலையாக ஆய்வு செய்யப்படுகிறது . 

## தயாரிப்பு

ஓர் ஒடுக்கும் முகவர் முன்னிலையில் ருத்தேனியத்தின் உப்பை கார்பனைலேற்றம் செய்வதால் ருத்தேனியம் பெண்டாகார்பனைல் தயாரிக்க முடியும் . கார்பன் மோனாக்சைடு முன்னிலையில் டிரைருத்தேனியம் டோடெக்காகார்பனைலை ஒளியாற்பகுப்பு செய்து தற்போது இச்சேர்மத்தைத் தயாரிக்கிறார்கள் :

:Ru3(CO)12  +  3 CO      3 Ru(CO)5.

## மேற்கோள்கள்

பகுப்பு:கரிமருத்தேனியம் சேர்மங்கள்
பகுப்பு:கார்பனைல் அணைவுச் சேர்மங்கள்
தங்குதன்(V) புரோமைடு

**தங்குதன்(V) புரோமைடு** *(Tungsten(V) bromide)* என்பது WBr5 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரண்டு புரோமைடு ஈந்தணைவிகளால் பாலமைக்கப்பட்ட ஈரெண்முக கட்டமைப்பை இச்சேர்மம் கொண்டுள்ளது.

## தயாரிப்பும் கட்டமைப்பும்

தங்குதன் தூளுடன் புரோமினைச் சேர்த்து 650-1000 °செல்சியசு வெப்பநிலைக்கு சூடுபடுத்தினால் தங்குதன்(V) புரோமைடு உருவாகிறது. பெரும்பாலும் இவ்விளைபொருளுடன் தங்குதல் எக்சாபுளோரைடு கலந்து தூய்மையற்ற நிலையிலேயே காணப்படுகிறது . 

தங்குதன்(V) புரோமைடு கட்டமைப்பில் ஈரெண்முகங்கள் விளிம்பில் பகிர்ந்து கொள்கின்ற அமைப்பைப் பெற்றுள்ளதாக எக்சு கதிர் விளிம்பு விளைவு பகுப்பாய்வு முடிவுகள் தெரிவிக்கின்றன .

## வினைகள்

ஒடுக்க வினை மூலம் பிற தங்குதன் சேர்மங்களைத் தயாரிக்க தங்குதன்(V) புரோமைடு ஒரு முன்னோடிச் சேர்மமாகத் திகழ்கிறது. உதாரணமாக, அலுமினியம் அல்லது தங்குதனுடன் சேர்த்து வினைபுரியச் செய்வதன் மூலமாக தங்குதன்(IV) புரோமைடைத் தயாரிக்கலாம் . வேதி ஆவிக் கடத்தல் முறையில் WBr4 தூய்மையாக்கப்படுகிறது.
:3 WBr5  +  Al   →   3 WBr4  +  AlBr3 

240 °செல்சியசு வெப்பநிலையில் பதங்கமாதல் செயல் முறையின் மூலமாக எஞ்சியுள்ள தங்குதன்(V) புரோமைடும் அலுமினியம் டிரைபுரோமைடும் நீக்கப்படுகின்றன. 

தங்குதன் டெட்ராபுரோமைடை சூடுபடுத்தி தங்குதன்(II) புரோமைடு தயாரிக்கப்படுகிறது . 450-500 °செல்சியசு வெப்பநிலையில் வாயுநிலையிலுள்ள தங்குதன்(V) புரோமைடு பசுமஞ்சள் நிறத்திலுள்ள தங்குதன்(II) புரோமைடை வீழ்படிவாக விட்டுவிட்டு வெளியேறுகிறது. இவ்வினையைப் போன்ற தயாரிப்பு முறையிலேயே தங்குதன்(II) குளோரைடும் தயாரிக்கப்படுகிறது.
 
## குறைத்துப் பதிலிடும் வினைகள்

தங்குதன்(V) புரோமைடு சேர்மத்தை எளிதாக ஒடுக்க முடியும் என்பதால் மாற்று செயற்கை வழிமுறைப் பாதையில் தங்குதன்(IV) ஆலைடு கூட்டுப்பொருட்களை தயாரிக்க முடியும். உதாரணமாக, பிரிடினுடன் தங்குதன்(V) புரோமைடை வினை புரியச் செய்தால் WBr4(py)2 கிடைக்கிறது.

:2 WBr5  + 7 C5H5N   &rarr;  2 WBr4(C5H5N)2  +  பைபிரிடின்  +  C5H5NHBr

## மேற்கோள்கள்

பகுப்பு:தங்குதன்(V) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:தங்குதன் ஆலைடுகள்
இயேசு கோட்டை

**இயேசு கோட்டை** கென்யா நாட்டின் மொம்பாசா தீவில் அமைந்துள்ளது. இக்கோட்டையை வடிவமைத்தவர்  இத்தாலிய நாட்டு கட்டிடக் கலை வல்லுர் ஜியோவானி பாட்டிஸ்டே கைராட்டி ஆவார்.  இது 1593 மற்றும் 1596 ஆம் ஆண்டுகளுக்கு இடையில் கட்டப்பட்டது. 

போர்த்துகல் நாட்டு மன்னர்  கிங் பிலிப்பின் கட்டளையால், மொம்பசாவின் பழைய துறைமுகத்தை பாதுகாக்க கட்டப்பட்டது. சுவிஸ் கோஸ்ட்டில் போர்த்துகீசியர்களால் நிர்வகிக்கப்படும் ஒரே கோட்டையாக இயேசு கோட்டை  இருந்தது.  மேலும் இந்திய பெருங்கடல் வர்த்தகத்தின் மீதான செல்வாக்கை நிறுவ ஒரு மேற்கத்திய வல்லரசின் முதல் வெற்றிகரமான முயற்சியின் ஒரு சான்றாக இதுஅங்கீகரிக்கப்பட்டது.

## இன்றைய இயேசுக் கோட்டை
இயேசு கோட்டை  இப்போது வெளிநாட்டு மற்றும் உள்ளூர் சுற்றுலா பயணிகள் ஒரு பிரபலமான இடமாக உள்ளது. பல சுற்றுலாத் தலங்கள்,  பாதுகாப்பு ஆய்வகம்,  கல்வித் துறை,  பழைய டவுன் கன்சர்வேஷன் அலுவலகம் இணைந்து, முக்கிய சுற்றுலா அம்சமாக இந்த கோட்டை முக்கியத்துவம் பெறுகிறது. யுனெஸ்கோ நிறுவனம் இக்கோட்டைய உலகப் பாரம்பரியக் களங்களில் ஒன்றாக அறிவித்துள்ளது. 

File:Building in Fort Jesus.jpg| Building inside the fort
File:Fort_Jesus,_Mombasa1.jpg|Windows of the inner buildings
File:Fort_Jesus,_Mombasa2.JPG|Juxtaposition of decayed and survived
File:Fort_Jesus,_Mombasa3.jpg|Obvious influence of Portuguese architecture


## மேற்கோள்கள்

பகுப்பு:கென்யா
பகுப்பு:கோட்டைகள்
-ஏன்

கரிம வேதியியலில்  **-ஏன்** (*-ane*) என்ற பின்னொட்டு  கரிமப் பொருட்களைப் பெயரிடுதல் முறையில் -C-C- தொகுதி முழுமையாக நிறைவுற்ற நிலையில் இருக்கும் பொழுது  கரிமச் சேர்மங்களுக்கு பெயரிடுவதற்குப் பயன்படுத்தப்படுகிறது. உயிரொலி உடைய பின்னொட்டு சேரும் பொழுது கரிமச் சேர்மத்தின் அல்கேன் பெயரில் உள்ள இறுதி **-e** மறைகிறது. உதாரணமாக, அதிக முன்னுரிமை விதிகள் படி கரிம வகைப்பாட்டியலில் புரொப்பேன் உடன் ஆல்ககாலின் இறுதியில் உள்ள "-ol" சேரும் பொழுது இறுதி "-e" மறைந்து புரொப்பனால் ("propanol") என்றாகிறது.

மாறாக, இது ஒரு தனிமத்தின் ஒற்றைக் கரு ஐதரைடு சேர்மத்தைக் குறிக்கலாம். உதாரணமாக, (CH4) மீத்தேன் என்றும், மற்றும் நீர் (H2O) ஆக்சிடேன் (oxidane) என்றும் அழைக்கப்படுகின்றன. இதன் சொற்பிறப்பியல் பற்றி அறிய ஆல்க்கேன் என்ற தலைப்பைப் பார்க்கவும்.

## மேலும் பார்க்க
* IUPAC வகைப்பாட்டியலின் கரிம வேதியியல்

## குறிப்புகள்

பகுப்பு:வேதியியல் பின்னொட்டுகள்
சேத்திரி

**சேத்திரி** (**Kshetri** or **Chhetri** ()  நேபாள நாட்டில் இந்தோ-ஆரிய மொழிகள் பேசும், மலை வாழ் கஸ் இராசபுத்திர சத்திரிய இன மக்கள் ஆவார்.
சேத்திரி இன மக்கள் 1951 வரை நேபாள அரசியலிலும், இராணுவத்திலும் பெரும் பங்கு வகித்தனர்.

## வரலாறு
காஸ் இராச்சியத்தின் படைவீரர்களான சேத்திரிகள், ஒன்றுப்பட்ட நேபாள இராச்சியத்தை நிறுவுவதற்கு ஷா வம்ச மன்னர் பிரிதிவி நாராயணன் ஷாவின், அமைச்சர்களாகவும், படைத்தலைவர்களாகவும், போர் வீரர்களாகவும் பணியாற்றியவர்கள். நேபாள இராச்சிய அரசவையில் *கஜி கலாக்*  எனப்படும் பஸ்யனேத், பாண்டே, தாபா,  குன்வர் மற்றும் பிஸ்தா எனும் ஐந்து முக்கிய சேத்திரி குடும்பத்தினர் அரசப் பிரமுகர்களாக இடம்  பெற்றிருந்தனர்.

நேபாள அரண்மனை அரசியலில், பாண்டே மற்றும் தாபா சேத்திரிகள் தங்களுக்கிடையே அரசியல் பகைமை உணர்வுடன் செயல்பட்டனர். பாண்டேக்களுக்கு பஸ்யனேத்களும், தாபாக்களுக்கு குன்வர்களும் ஆதரவு அளித்தனர்.
இறுதியில் குன்வர்கள், தாபா குழுவின், நேபாள பிரதம அமைச்சரான மாதவர் சிங் தபாவை, 19 செப்டம்பர் 1846ல் கோத் படுகொலைகள் போது கொன்றனர். இதனால் குன்வர் குழுவின் தலைவர் ஜங் பகதூர் ராணா நேபாள இராச்சியத்தின் பரம்பரை பிரதம அமைச்சராக நியமிக்கப்பட்டார். இதனால் குன்வர் குல குடும்பத்தினர், நேபாள அரசியலில் 1951 முடிய நேபாள மன்னரை மீறி ஆதிக்கம் செலுத்தினர்.

குன்வர்கள் தங்களை பெயருக்குப் பின்னால் ராணா எனும் பட்டத்தை இட்டுக்கொண்டனர். ராணா எனில் மன்னர் எனப்பொருளாகும். பொது மக்கள் மற்றும் நேபாளி காங்கிரஸ் கட்சியின் பெரும் போராட்டங்களுக்கிடையே, 1951ல் குன்வர் எனும் ராணாக்களின் பரம்பரை ஆட்சி பறிக்கப்பட்டது. மீண்டும் நேபாளத்தில் ஷா வம்ச மன்னராட்சி நிறுவப்பட்டது.

## சேத்திரிகளின் குடும்பப் பெயர்கள்
அதிகாரி, வகலே, பருவால், பொக்ரா, பஸ்யனேத், பண்டாரி, பிஸ்தா, புதா, கார்க்கி, கத்ரி, குன்வர், மகத், மகாதரா, பாண்டே, புன்வர், ராணா, ரத்தோர், ரவுத், ராவல், ராயமஜ்கி, சில்வால், சுயால், தாண்டன், தாபா முதலியன.
 
## பிற சேத்திரிகள்

File:Shivaram Singh Basnyat.jpg|சிவராம் சிங் பஸ்யனேத்
File:Ram Krishna Kunwar.jpg|ராமகிருஷ்ண குன்வர்
Image:Mathabar Simha Thapa.jpg| மாதவர் சிங் தபா
File:Queen Tripurasundari of Nepal.jpg|
File:Ujir Singh Thapa in crown.jpg|
File:Bal Narsingh Kunwar.jpg|
File:Kirtiman Singh Basnyat.jpg|
File:Senapati Shivaram Singh Basnyat.jpg|சிவராம் சிங் பஸ்யனேத்
File:Chandra Shamsher JB Rana.jpg|Chhetri Rana ruler Juddha Shamsher
File:Juddha Shamsher JBR.jpg|Chhetri Rana ruler Juddha Shamsher
File:Thapa boy.jpg|a Chhetri Thapa boy
File:Chhetri girl.jpg|a Khadka Chhetri girl
File:Small Thapa family.jpg|a Chhetri Thapa man and his nephew

## இதனையும் காண்க
* கச மக்கள்
*பகூன்
*கன்யாகுப்ஜ பிராமணர்கள்

## மேற்கோள்கள்

*
பகுப்பு:சத்திரிய சமூகங்கள்
பகுப்பு:இந்து இனக்குழுக்கள்
அபி எண்

**அபி எண்** (**Abbe number**) ஒளியியலில் வில்லைகளை வடிவமைக்கப் பயன்படுகிறது. ஒளிபுகு பண்பு (Transparency) கொண்ட பொருட்களின் **V-எண்** எனவும் அழைக்கப்படுகிறது. இவ்வெண் நிறப்பிரிகைத் திறனின் அளவீடாகும் (அலை நீளம் மற்றும் ஒளிவிலகல் எண் இடையே இது அயக்கப்படுகிறது). V-எண்ணின் அளவு அதிகரிக்கும் போது நிறப்பிரிகைத் திறன் குறைகிறது. செர்மனியைச் சேர்ந்த இயற்பியலாளர் எனெச்ட் அபி (Ernst Abbe) பெயரால் இவ்வெண் அழைக்கப்படுகிறது.

ஒரு பொருளின் அபி எண் என்பது, *V<sub>D</sub>*,

:V_D = \frac{ n_D - 1 }{ n_F - n_C },

இதில் *n*D, *n*F and *n*C என்பது முறையே D-, F- மற்றும் C- பிரான்ஃகோபர் கோடுகளின் ஒளிவிலகல் எண்கள் ஆகும். (அந்த அலைநீளங்கள் முறையே 589.3 nm, 486.1&nbsp;nm and 656.3&nbsp;nm ஆகும்). 
அபி எண், ஒளியின் நிறத்தரத்திற்கு (chromaticity) ஏற்ப ஒளியியற் பொருட்களையும், கண்ணாடிகளை வகைப்படுத்தவும் பயன்படுகிறது. அதிக நிறப்பிரிகைக் கொண்ட தீக்கல் கண்ணாடி *V*&nbsp;d, ஒளிவிலகல் எண் ஒரு அச்சிலும் *n*d வரையப்பட்டுள்ளது. பலதரப்பட்ட கண்ணாடிகளுக்கு வரைபடத்தில் தேர்தெடுக்கப்பட்டப் புள்ளிகள் வழங்கப்பட்டுள்ளன.

கண்ணாடிகளின் அபி எண் என்பது அவற்றின் சராசரி ஒளிவிலகல் எண்களுடன் ஒளிவிலகல் திறனை கண்டறிந்து, நிறப்பிறழ்ச்சி இல்லா வில்லைகளை உருவாக்கப் பயன்படுகிறது.

F- மற்றும் C- பிரான்ஃகோபர் கோடுகளின் ஒளிவிலகல் எண் மாற்றங்கள், ஒரு சமன்பாட்டில் வழங்கப்பட்டுள்ளது.

: V_e = \frac{n_e-1}{ n_{F'} - n_{C'}}
காட்மியத்தின் நீலம் மற்றும் சிவப்பு வரிகளுக்கிடையேயான ஒளிவிலகல் எண்களின் வித்தியாசம் (அதன் அலைநீளங்கள் முறையே 480.0&nbsp;nm and 643.8&nbsp;nm) பாதரச e-வரியுடன் ஒப்பிடப்பட்டுள்ளது. ( *n<sub>e</sub>* அதன் அலைநீளம் 546.073&nbsp;nm).

## மேலும் பார்க்க
*அபி பட்டகம்
*அபி ஒளிவிலகல்மானி

## மேற்கோள்கள்

## வெளியிணைப்புகள்
*Abbe graph and data for 356 glasses from Ohara, Hoya, and Schott 

பகுப்பு:ஒளியியல்
பகுப்பு:ஒளியியல் தோற்றப்பாடுகள்
பகுப்பு:ஒளிப்பட நுட்பங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தீக்கல் கண்ணாடி

[thumb|[கிரௌன் கண்ணாடி மற்றும் ஃபிளிண்ட் கண்ணாடியால் உருவாக்கப்பட்ட ஒரு நிறப்பிறழ்ச்சி இல்லா வில்லை.]]

**தீக்கல் கண்ணாடி** (*Flint glass*) குறைந்த அபி எண்ணும், அதிக ஒளிவிலகல் எண்ணும் கொண்ட ஒரு ஒளியியல் கண்ணாடியாகும் (இதன் நிறப்பிரிகைத் திறனும் அதிகம்). ஃபிளிண்ட் கண்ணாடியின் அபி எண் 50 முதல் 55 வரை அல்லது அதற்கும் கீழே இருக்கும். தீக்கல்கண்ணாடியின் ஒளிவிலகல் எண்கள் 1.45 முதல் 2.00 வரை இருக்கும். கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து  நிறப்பிறழ்ச்சி இல்லா வில்லை உருவாக்கப்படுகிறது. இந்த அமைப்பு நிறப்பிறழ்ச்சியை தவிர்க்க உதவுகிறது.

*பிளிண்ட்* என்ற வார்த்தை தென்கிழக்கு இங்கிலாந்தில் காணப்படும் சுண்ணாம்பு படிமத்தில்லுள்ள தீக்கல் முண்டுகளைக் கொண்டு பெறப்பட்டது. பொற்றாசு மற்றும் காரீயக் கண்ணாடியை உருவாக்க இவை பயன்படுகிறது.

பாரம்பரியமாக உருவாக்கப்படும் தீக்கல் கண்ணாடி 4–60% காரீய(II)ஆக்சைடைக் கொண்டுள்ளது. இந்த வகைக் கண்ணாடிகள் சுற்றுச்சூழல் மாசுபாட்டை ஏற்படுத்துவதால், இன்றைய கால கட்டத்தில் காரீய(II)ஆக்சைடுக்குப் பதிலாக மற்ற உலோக ஆக்சைடுகள் (எடுத்துக்காட்டாக டைட்டானியம் டை ஆக்சைடு) பயன்படுத்தப்படுகின்றன. இவற்றை பயன்படுத்துவதால் கண்ணாடியின் பண்புகள் மாறுவதில்லை.

## மேலும் பார்க்க
*கிரௌன் கண்ணாடி
*நிறப்பிறழ்ச்சி

## மேற்கோள்கள்

*Kurkjian, Charles R. and Prindle, William R. (1998). Perspectives on the History of Glass Composition. *Journal of the American Ceramic Society*, **81** (4), 795-813.

பகுப்பு:ஒளிப்படக்கருவி உபகரணங்கள்
பகுப்பு:ஒளியியல் தொடர்பான குறுங்கட்டுரைகள்
பகுப்பு:ஒளியியல் பொருட்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சரண பாசவேஸ்வரர் கோயில்

**சரண பாசவேஸ்வரர் கோயில்** (**Sharana Basaveshwara Temple**) என்பது கர்நாடகத்தில் வடகிழக்குப் பகுதியல் உள்ள பழமையான நகரமான குல்பர்காவின் சரண என்ற பகுதியில் உள்ள ஒரு கோயிலாகும். 

## வரலாறு
இந்தக் கோயில் 18 ஆம் நூற்றாண்டைச் சேர்ந்த லிங்காயத்துத் துறவியும், மெய்யியலரான ஸ்ரீ சரண பாசவேஸ்வரர் என்பவருக்குக் கட்டப்பட்டது. அவர் தனது தசோவா (வருவாயிலிருந்து ஈதல்) மற்றும் கயாகு (கர்மா கோட்பாட்டின் அடுத்த நிலை "நீங்கள் செய்ய வேண்டிய, வேலை உங்களுக்கு ஒதுக்கப்பட்டுள்ளது), 'உங்கள் கடமைக்கான பலனை எதிர்பார்க்க உங்களுக்கு உரிமை இல்லை' போன்ற மெய்யியல் கருத்துகளுக்காக அறியப்படுகிறார். இந்த கோவிலில் *கர்பகுடி* என்னும் கருவறையில் சரண பாசவேசுவரரின் சமாதி உள்ளது. இது ஏராளமான பக்தர்கள் மற்றும் சுற்றுலா பயணிகளைக் கவரும் இடமாக உள்ளது.

## ஆண்டுவிழா மற்றும் தேர்த் திருவிழா
உள் நாட்டிலிருந்தும், வெளிநாடுகளில் இருந்தும் பல்வேறு மக்களும், கோயில் வளாகத்தில் நடக்கும் தேர்த் திருவிழாவைக் காணக் குவிகின்றனர். இச்சமயத்தில் பக்தர்கள் அந்தப் புனிதர் பயன்படுத்திய பிரசாத பட்டாலி என்னும் வெள்ளித் தட்டைக் காண இயலும். இந்தத் தட்டை ஆண்டுக்கு ஒருமுறை இத்திருவிழாவின்போது மட்டுமே கண இயலும் என்பது குறிப்பிடத்தக்கது. மேலும் பிரசாதா பட்டாலியுடன், சரணாலயேசுவரர் பயன்படுத்திய சந்தனத்தால் செய்யப்பட்ட லிங்க சஜ்ஜிகே (லிங்கத்தை வைத்துக் கொள்ளும் உறை) என்னும் பொருளைக் காணலாம். இப்பகுதியில் உள்ள விவசாயிகள், கோயியில் பக்தர்களுக்கு அன்ன தானம் செய்வதற்காக தங்கள் அறுவடையிலிருந்து ஒரு பகுதியை நன்கொடையளிப்பதை தொடர்கின்றனர்.
## படங்கள்

## மேற்கோள்கள்

பகுப்பு:குல்பர்கா
பகுப்பு:கர்நாடக சுற்றுலாத் தலங்கள்
பகுப்பு:குல்பர்கா மாவட்டத்திலுள்ள இந்து கோயில்கள்
பகுப்பு:கர்நாடகாவில் உள்ள இந்துக் கோயில்கள்
ஊர் பஞ்சாயத்து

**ஊர் பஞ்சாயத்து**, தமிழக கிராமங்களில் நிகழும் குடும்பப் பிரச்சனைகள், சமூகப் பிரச்சனைகள், வாய்க்கல், வரப்பு போன்ற நிலத் தகராறுகள், அடிதடி, திருட்டு, தீ வைத்தல், கொலை, கற்பழிப்பு போன்ற குற்றங்களை விசாரித்து தீர்ப்பு கூறும் ஊர் பெரியவர்கள் கொண்ட குழுவாகும். இக்குழுவின் தலைவரை நாட்டாமை என்பர். நாட்டாமையின் தீர்ப்பால் பாதிக்கப்பட்டவர்கள் காவல் துறை அல்லது நீதிமன்றங்களில் முறையிடுவதில்லை.  பஞ்சாயத்து கூடி வழக்குகளுக்கு தீர்ப்பு வழங்கும் முறை தமிழ்நாட்டில் காலங்காலமாக நடைபெற்று வருகிறது. இராஜதுரோக குற்றங்களை ஊர் பஞ்சாயத்து விசாரிப்பதில்லை. 

## தண்டணைகள்
நாட்டாமை தலைமையிலான பஞ்சாயத்து குழுவின் விசாரணை முடிவில்  நாட்டாமை தீர்ப்பு வழங்குவார். சாதாரண குற்றங்களுக்கு அபராதம் விதித்தல், கோயிலுக்கு நற்பணிகள் செய்ய வைத்தல், சாட்டையால் அடித்தல்,  மொட்டையடித்தல்   போன்ற தண்டனைகள் தரப்படுகிறது. கிராமத்தையும், சமூகத்தையும் பாதிக்கும் பெரிய குற்றங்களுக்கு தலையில் மாட்டுச் சாணியை கரைத்து தலையில் ஊற்றுதல், முகத்தில் கரும்புள்ளி செம்புள்ளி குத்தி, கழுதை மேல் அமர்த்தி ஊரைச் சுற்ற வைத்தல்,  சாதி விலக்கம் செய்தல் அல்லது ஊரை விட்டு விலக்கி வைத்தல் போன்ற தண்டனைகள் வழங்கப்படுகிறது. 

வட இந்தியாவில் ஊர் பஞ்சாயத்துக்களுக்கு காப் பஞ்சாயத்து என்பர். காப் பஞ்சாயத்து தீர்ப்புகளுக்கு சமூக ஆர்வலர்கள் கடும் கண்டனம் தெரிவித்து வருகின்றனர். காப் பஞ்சாயத்துகள் தொடர்பான வழக்கில் இந்திய உச்ச நீதிமன்றத்தின் தலைமை நீதிபதி தீபக் மிஸ்ரா தலைமையிலான மூன்று நீதிபதிகள் அமர்வு, காப் பஞ்சாயத்துகளின் தீர்ப்பு சட்டபூர்வமற்றது என தீர்ப்பு வழங்கி உள்ளது. 

### சாதி பஞ்சாயத்து
குறிப்பிட்ட சாதி சனங்களுக்குள் நடைபெறும் சமூகப் பிரச்சனைகளை சாதிப் பஞ்சாயத்துகளே தீர்த்து வைக்கிறது.

## இதனையும் காண்க
* காப் (பஞ்சாயத்து)

## மேற்கோள்கள்


## வெளி இணைப்புகள்
பகுப்பு:சமூகம்
பகுப்பு:தமிழர் பண்பாடு
அபி பட்டகம்

**அபி பட்டகம்** (**Abbe prism**)  என்பது ஒளியியல் கருவியாகும். எனெசுட் அபி என்ற செர்மனி நாட்டைச் சேர்ந்த இயற்பியலாளர் உருவாக்கினார். 
மாறாத விலக்கத்தைக் கொண்ட நிறப்பிரிகைத் திறனையுடைய பட்டகமாகும். இது பெலின்-பூராகா பட்டகத்திற்கு இணையானது. 
 
## அமைப்பு

இந்த பட்டகம் கண்ணாடியால் ஆனது, 30°–60°–90° என்ற முக்கோண பக்கங்களைக் கொண்டது. பயன்படுத்தும் போது **AB** என்ற பக்கம் வழியே, ஒளி உள்ளே நுழைகிறது. பின்னர் ஒளி விலகல் அடைந்து, முழு அக எதிரொளிப்பு அடைந்து **BC** என்ற பக்கத்தை அடைகிறது. பின்னர் ஒளி விலகல் அடைந்து **AC** என்ற பக்கம் வழியே வெளியே வருகிறது. ஒரு குறிப்பிட்ட அலைநீளம் கொண்ட ஒளியலையின் விலகல் கோணம் 60° அடையுமாறு பட்டகம் வடிவமைக்கப்பட்டுள்ளது. மற்ற அனைத்து அலைகளும் அதிக கோணத்திற்கு விலகவடைகிறது. பட்டகத்திலுள்ள **O** என்ற புள்ளியிலிருந்து ஒளியலை 60° கோணத்திற்கு திருப்பப்படுகிறது.

## மேற்கோள்கள்
* 

பகுப்பு:பட்டகங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒளியியல் கருவிகள்
எரித்ரைட்டு

**எரித்ரைட்டு** *(Erythrite)* என்பது Co3(AsO4)2•8H2O. என்ற மூலக்கூற்று வாய்ப்பாடு கொண்ட ஒரு கனிமம் ஆகும். சிவப்பு கோபால்ட் என்ற பெயரிலும் அழைக்கப்படும் இக்கனிமம் கோபால்ட்டின்  இரண்டாம் நிலை நீரேற்று கோபால்ட் ஆர்சனேட்டு   கனிமம் ஆகும்.  கோபால்ட் கனிமப் படிவுகளின் மேற்பரப்பில் இயல்பாகக் கிடைக்கும் எரித்ரைட்டும் அன்னாபெர்கைட்டும் (Ni3(AsO4)2•8H2O) ஒரு முழுமையான கனிமத்தொடராக (Co,Ni)3(AsO4)2•8H2O.என்ற பொது வாய்ப்பாட்டால் குறிப்பிடப்படுகின்றன. உருவாகின்றன.

எரித்ரைட்டு ஒற்றைச் சரிவு படிகத்தொகுதியாகப் படிகமாகிறது. பட்டக வடிவில் உருவாகும்  இப்படிகங்கள் செங்கற் சிவப்பு, சாம்பல் நிறப் பழுப்பு நிறங்களில் கோபால்ட் ஆர்சனைடு கனிமமாகக் காணப்படுகின்றன. முழுமையான படிகங்களாக இவை அரிதாக உருவாகின்றன என்றாலும் படிகங்கள் பட்டக வடிவிலும், நீண்ட நெடுக்கு வரிகளைக் கொண்ட கோள வடிவிலும், சிறுநீரக வடிவிலும் இயற்கையில் காணப்படுகின்றன.   

எரித்ரைட்டு முதன்முதலில் 1832 ஆம் ஆண்டில் செருமனியில் உள்ள சேக்சானி  மாவட்டம் , சிக்னிபெர்க் நகரத்தில் கண்டறியப்பட்டு விவரிக்கப்பட்டது. கிரேக்க மொழிச் சொல்லான சிவப்பு என்ற பொருள்  கொண்ட எரித்ரோசு என்ற சொல்லில் இருந்து எரித்ரைட் என்ற பெயரைப் பெற்றது. எரித்ரைட்டு முதலில் ஒரு முக்கியமான கனிமமாகக் கருதப்படவில்லை என்றாலும் வளவாய்ப்பு தேடுநர்கள் பின்னர் கோபால்ட் மற்றும் வெள்ளி தனிமங்களுக்கு இக்கனிமம் வழிகாட்டும் என நம்பினர். 

கோபால்ட் படிவுகள் ஆக்சிசனேற்றம் அடைவதால் எரித்ரைட்டு உண்டானது எனக் குறிப்பிடுகின்றனர். ஆக்சைடு மண்டலங்களில் Co–Ni–As தனிமங்கள் கொண்ட படிவுகளாக இக்கனிமம் அறியப்படுகிறது. கோபால்டைட்டு, சிக்கூட்டெரூடைட்டு, சிம்பிளெசைட்டு, ரோசெலைட்டு-பீட்டா, சிகோரோடைட்டு பார்மாக்கோசிடரைட்டு, அடமைட்டு, மோரெனோசைட்டு, ரெட்கெர்சைட்டு, மாலகைட்டு  ஆகிய கனிமங்களுடன் இணைந்து இது காணப்படுகிறது.
  
ஒண்டாரியோவில் உள்ள கோபால்ட்டு நகரம், செருமனியின் சேக்சானியில் உள்ள சிக்னீபெர்க் நகரம், செக் குடியரசிலுள்ள யாச்சிமோவ், இங்கிலாந்திலுள்ள கார்ன்வால், மொராக்கோ, இடாகோ, சாரா அலிசீயா சுரங்கம், மெக்சிகோ, குயின்சுலாந்து, தெற்கு ஆத்திரேலியா  போன்ற பகுதிகளில் எரித்ரைட்டு கனிமம் கிடைக்கிறது.

## பிற வகைகள்
நிக்கல் வகை அன்னாபெர்கைட்டு இளம் பச்சை நிறத்தில் நிக்கல் ஆர்சனைடு வடிவில் கிடைக்கிறது. எரித்ரைட்டிலுள்ள  கோபால்ட் சில சமயங்களில் இரும்பு. நிக்கல், கால்சியத்தால் இடப்பெயர்ச்சியடைந்து மூன்று வேறு வகையான கனிமங்களை உருவாக்குகிறது. பாராசிம்பிள்சைட்டு (இரும்பு) ஓம்சைட்டு (மக்னீசியம்), கோட்டிகைட்டு (துத்தநாகம்) என்பன அக்கனிமங்களாகும். 
 
## மேற்கோள்கள்
.

பகுப்பு:கோபால்ட் கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:விவியனைட்டு குழு
எத்தில் ஐசோபுரோப்பைல் கீட்டோன்

**எத்தில் ஐசோபுரோப்பைல் கீட்டோன்** *(Ethyl isopropyl ketone)* என்பது C6H12O என்ற மூலக்கூற்று வாய்ப்பாடு கொண்ட ஓர் அலிபாட்டிக் கீட்டோன் ஆகும்.  2-மெத்தில்-3-பெண்டனோன் என்ற பெயராலும் இக்கீட்டோன் அழைக்கப்படுகிறது. கரிம வேதியியலில் வினைப்பொருளாகவும், ஒரு கரைப்பானாகவும் இது பயன்படுத்தப்படுகிறது.  
இச்சேர்மத்தின் முழுமையான புளோரினேற்றச் சேர்மம் நோவெக் 1230 என்ற பெயரால் அழைக்கப்படுகிறது. வாயுநிலை தீத்தடுப்புப் பொருளாக இதைப் பய்னபடுத்துகிறார்கள் 

## மேற்கோள்கள்
.

பகுப்பு:கீட்டோன் கரைப்பான்கள்
பகுப்பு:டையால்கைல் கீட்டோன்கள்
மகிண்டு

**மகிண்டு கென்யா நாட்டில் உள்ள ஒரு நகரமாகும்.**

## அமைவிடம்
நைரோபி - மொம்பாசா நெடுஞ்சாலையில் இந்நகரம் அமைந்துள்ளது. இந்நகரம் கென்யாவின் தென் பகுதியில் தன்சானியா நாட்டிற்கு அருகில் அமைத்துள்ளது.

மச்சகொஸ் நகரில் இருந்து 135 கிலோமீட்டர் தூரமும் , மொம்பாசா நகரில் இருந்து  356 கிலோமீட்டர் தூரமும் கொண்டுள்ளது.

## கண்ணோட்டம்
20ஆம் நூற்றாண்டில் மொம்பாசா முதல் கம்பால வரையிலான தொடருந்து அமைக்கும் பனியின் போது மகிண்டுவில் சீக்கியர்களின் குருத்வாரா கட்டப்பட்டது. கென்யாவில் பணிபுரியும் இந்தியர்களுக்கு இது சிறந்த வழிபாட்டு தளமாக விளங்குகின்றது. மேலும் மகிண்டுவில் உள்நாட்டு வானூர்தி நிலையமும் அமைந்துள்ளது.

## வானிலை

## மக்கள்தொகை
மகிண்டு  நகரின் தற்போதைய மக்கள்தொகை பகிரங்கமாக அறியப்படவில்லை.

## கூடுதல் இணைப்புகள்
* Location of Makindu At Google Maps
* History & Profile of Makindu Sikh Temple 

## மேலும் பார்க்க
* மகிண்டு வானூர்தி நநிலையம் 
* மகிண்டு மாநிலம் 
* 
* மகிண்டு சீக்கியர்களின் குருத்வாரா 

## சான்றுகள்

பகுப்பு:கென்யா
பசுமைத் தாயகம்

**பசுமைத் தாயகம்** என்பது இந்தியாவின் சுற்றுச்சூழலியல் மற்றும் சமூகநலச் செயல்பாடுகளில் ஈடுபடும் ஒரு தன்னார்வ, அரசு சார்பற்ற அமைப்பு ஆகும். இது பாட்டாளி மக்கள் கட்சியின் சுற்றுச்சூழல் பிரிவாகச் செயல்படுகிறது. அதன் அதிகார எல்லை தமிழ்நாடு, பாண்டிச்சேரி, ஆந்திரப் பிரதேசம், கேரளா மற்றும் கர்நாடகாஆகிய மாநிலங்களை உள்ளடக்கியது. இவ்வமைப்பு ஐக்கிய நாடுகள் சபையின் சிறப்பு ஆலோசனை நிலையைப் பெற்றுள்ளது.

## வரலாறு
மருத்துவர் ச.இராமதாசால் 1995 நவம்பர் 20 ஆம் தேதி பொது அறக்கட்டளையாக பசுமைத் தாயகம் பதிவுசெய்யப்பட்டது. இந்த இயக்கத்தினைத் தற்போது அன்புமணி ராமதாஸ் தலைமையேற்று வழிநடத்துகிறார். ஐக்கிய நாடுகள் பொருளாதார மற்றும் சமூக சபை (ECOSOC), ஐ.நா. 2013 ஆம் ஆண்டின் ஐக்கிய நாடுகளின் மனித உரிமைகள் கவுன்சில் பொது விவாதத்துடனான விசேட ஆலோசனைக் கோரிக்கை மாநாட்டில் பசுமைத் தாயகத்தின் சார்பாக அன்புமணி கலந்து கொண்டு, சிறப்பு ஆலோசகர் என்ற அங்கீகாரம் பெற்றுத் தந்தார். பசுமை தயாகம் இன்று ஐக்கிய நாடுகளின் மனித உரிமைகள் கவுன்சிலில் தமிழ்நாட்டில் உள்ள தனி உறுப்பினராக இருப்பதற்கு அங்கீகாரம் பெற்றிருக்கிறது. சுற்றுச்சூழல் சீர்குலைவுகளை எதிர்ப்பு, மனித உரிமை மீறல்கள் எதிர்ப்பு, போதைப்பொருள் எதிர்ப்பு நடவடிக்கை எனப் பல செயல்பாடுகளை இவ்வமைப்பு முன்னெடுக்கிறது.

பின்வரும் நிகழ்வுகளில் அமைப்பு பங்கேற்றது:
*ஜோகன்னஸ்பர்க் உச்சி மாநாட்டில் நிலைபேறு வளர்ச்சி 2002 இல்.
*2006 ஆம் ஆண்டில் பெண்களின் நிலை குறித்த ஆணையத்தின் 50 வது அமர்வு.
*2006 ஆம் ஆண்டில் புதிய அல்லது மீட்டெடுக்கப்பட்ட ஜனநாயக நாடுகளின் 60 வது சர்வதேச மாநாடு.
*ஐ.நா மனித உரிமைகள் கழகம் பொது விவாதம் 2013, 2015. 2015.
2005 ஆம் ஆண்டில், ஐக்கிய நாடுகள் சபையுடன் விசேட ஆலோசனை வழங்கப்பட்டது. இதன் விளைவாக, அக்டோபர் 30, 2015 அன்று, மனித உரிமைகளுக்கான ஐக்கிய நாடுகள் மன்றத்தில் இலங்கை தமிழர்களுக்கு ஆதரவாக பசுமை தாயகம் அறக்கட்டளையின் மூலம் அன்புமணியால் தெரிவிக்க முடிந்தது.

## இலக்கு
சுற்றுச்சூழல் மற்றும் சுற்றுச்சூழல் ரீதியாக நிலையான வளர்ச்சிக்கு பசுமை தாயகம் முதன்மையாக செயல்படுகிறது.

*சுற்றுச்சூழல் மீளுருவாக்கம்
*இயற்கை வளங்கள் மேலாண்மை
*நீர் மேலாண்மை
*மகத்தான மரம் தோட்டம், மற்றும்
சுற்றுச்சூழல் விழிப்புணர்வு ஊக்குவிப்பு.

## மேற்கோள்கள்

பகுப்பு:சூழலியல் அமைப்புகள்
பகுப்பு:இந்தியாவில் உள்ள அரசு சார்பற்ற அமைப்புகள்
தானா சேர்ந்த கூட்டம்

***தானா சேர்ந்த கூட்டம்*** (*Thaanaa Serndha Koottam*) விக்னேஷ் சிவனால் எழுதப்பட்டும் இயக்கப்பட்டும் 2018 ஆம் ஆண்டில் வெளிவந்த தமிழ்த்  திரைப்படமாகும். இது கே. இ. ஞானவேல் ராஜாவால் தயாரிக்கப்பட்டது. இந்தத் திரைப்படம் 2013 ஆம் ஆண்டில் வெளிவந்த இந்தித் திரைப்படமான ஸ்பெசல் 26 (Special 26) என்ற படத்தின் மறு தயாரிப்புப் படமாகும். இத்திரைபடத்தில் சூர்யா, கீர்த்தி சுரேஷ்,கார்த்திக், ரம்யா கிருஷ்ணன், செந்தில், சுரேஷ் சந்திர மேனன் உள்ளிட்டோர் நடித்துள்ளனர். அனிருத் ரவிச்சந்திரன் இசையமைப்பிலும், தினேஷ் கிருஷ்ணனின் ஒளிப்பதிவிலும், இந்தத் திரைப்படம் சனவரி 12 பொங்கல் பண்டிகைக்கு இரண்டு நாள் முன்பு பரதன் பிலிம்சால் வெளியிடப்பட்டது. 

## நடிகர்கள்

*சூர்யா - நச்சினர்க்கினியன் "இனியன்" (உத்தமன்)
*கீர்த்தி சுரேஷ் - நச்சினர்க்கினியனின் காதலி
* கார்த்திக் - குறிஞ்சிவேந்தன்
* ரம்யா கிருஷ்ணன் - அழகு மீனா (ஜான்சி ராணி)
* செந்தில் - கே.பி
* நந்தா - வெற்றிவேல்
*சுரேஷ் சந்திர மேனன் - உத்தமன்
*சிவசங்கர் - ஒண்டிவீரன்
*சத்தியன் - முத்துகுமார் "முத்து"
*வினோதினி வைத்தியநாதன் - மங்கையராகி
*ஆர். ஜே. பாலாஜி - 'பல்லாவரம்' பரஞ்சோதி பாண்டியன்
*தம்பி ராமையா - பொற்செல்வன்

## மேற்கோள்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
ஸ்கெட்ச் (திரைப்படம்)

***ஸ்கெட்ச்*** (ஆங்கிலம்: Sketch) விஜய் சந்தர் எழுதி மற்றும் இயக்கிய 2018 ஆம் ஆண்டில் வெளிவந்த தமிழ் அதிரடித் திரைப்படமாகும், இப்படம் மூவிங் ஃப்ரேம்மால் தயாரிக்கப்பட்டது. இத்திரைப்படத்தில் விக்ரம், தமன்னா,சூரி, விஸ்வநாத் மற்றும் ஆர்.கே.சுரேஷ் ஆகியோர் நடித்துள்ளனர்.தமனால் இயற்றப்பட்ட இசை மற்றும் சுகுமாரின் ஒளிப்பதிவு ஆகியவற்றை உள்ளடக்கி, இந்தத் திரைப்படம் ஜனவரி 12 இல் பொங்கல் பண்டிகைக்கு இரண்டு நாட்களுக்கு முன்பு வெளியிடப்பட்டது.

## நடிகர்கள்
* விக்ரம் - ஜீவா (ஸ்கெட்ச்)
* தமன்னா - அமுதாவல்லி (அம்மு)
* சூரி - மாரி
* பாபுராஜ் - 'ராயபுரம்' குமார் 
* ஆர். கே. சுரேஷ் - ரவி 
* சிறீமன் - பாஸ்கர்
* விஸ்வநாத்
* கல்லூரி வினோத் - சிட்டி
* அபிசேக் வினோத் சக்திவேல்
## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:தமன் இசையமைத்த தமிழ்த் திரைப்படங்கள்
ராணா (பட்டம்)

**ராணா** (**Rana**) (சமசுகிருதம்:   நாட்டின் ராஜாவை குறிக்கும் சொல்லாகும். முதன்முதலில் இராசபுத்திர குல மன்னர்கள் தங்கள் பெயருக்குப் முன்னால் அல்லது பின்னால் *ராணா* என சூட்டிக் கொண்டார்கள்.பின்னர் இப்பட்டத்தை இந்தியா மற்றும் நேபாளம் பகுதிகளை ஆண்ட பல்வேறு இராசபுத்திர குல மன்னர்கள் இப்பட்டத்தை தங்கள் பெயருக்குப் பின் சூட்டிக்கொண்டனர். **ராணா சாகிப்**, **ராணாஜி**, **ராணா பகதூர்** மற்றும் **மகாராணா** போன்ற பெயர்கள், ராணா என்ற சொல்லிருந்து தோன்றியதே.  

## இந்தியாவில் பயன்பாடு

ராணா பட்டம் மேற்கு இந்தியாவை ஆண்ட இராசபுத்திர குலங்களின் முடியாட்சி மன்னர்களுக்கு அளிக்கப்பட்ட விருதாகும்.
 
## நேபாளத்தில் பயன்பாடு
 

முன்னாள் நேபாள இராச்சியத்தின் ராணா வம்ச பரம்பரை பிரதம அமைச்சர்கள், 1846 முதல் தங்கள் பெயருக்குப்பின் ராணா என்ற பட்டத்தை சூட்டுக் கொள்ளும் வழக்கம் இருந்தது. 

## மேற்கோள்கள்

## வெளி இணைப்புகள்
* http://www.royalark.net/India/porbandar.htm

பகுப்பு:இந்தியாவில் பட்டங்கள்
3-எப்டனோன்

**3-எப்டனோன்** *(3-Heptanone)* என்பது C7H14O என்ற மூலக்கூற்று வாய்ப்பாடு கொண்ட ஒரு கீட்டோன் ஆகும். இது பியூட்டைல் எத்தில் கீட்டோன் என்ற பெயராலும் அழைக்கப்படுகிறது. ஏழு கார்பன்களைக் கொண்டுள்ள இக்கீட்டோன் பழ வாசனையுடன் காணப்படுகிறது. நறுமணப் பொருளாக இதைப் பயன்படுத்துகின்றனர். ஒரு கரைப்பானாக செல்லுலோசு, நைட்ரோசெல்லுலோசு வினைல் பிசின் 3-எப்டனோன் பயன்படுத்தப்படுகிறது. பிற கரிம மூலக்கூறுகளை தயாரிக்க உதவும் செயற்கை கட்டுறுப்புத் தொகுதியாகவும் இது பயன்படுகிறது.

## தயாரிப்பு

புரோப்பனாலுடன் பியூட்டனோன் சேர்க்கப்பட்டு குறைத்து ஒடுக்கும் வினை மூலம் 3-எப்டனோன் தயாரிக்கப்படுகிறது. இவ்வினையில் முதலில் உருவாகும் எப்ட்-4-யீன்-3-ஓன் ஐதரசனேற்றம் செய்யப்பட்டு 3-எப்டனோன் உருவாக்கப்படுகிறது.

CH3CH2CHO   +   CH3C(O)CH2CH3   →   CH3CH2C(O)CHCHCH2CH3   +   H2O

CH3CH2C(O)CHCHCH2CH3   +   H2   →   CH3CH2C(O)CH2CH2CH2CH3

## மேற்கோள்கள்

பகுப்பு:டையால்கைல் கீட்டோன்கள்
பகுப்பு:கீட்டோன்கள்